Vincenzo Viva

**Vincenzo Viva** (født 1970) er en tysk-italiensk prelat og katolsk biskop av Albano.
## Liv og virke
### Bakgrunn
Vincenzo Vivas foreldre emigrerte fra Copertino til Vest-Tyskland. Etter å ha fullført gymnasium i Frankfurt am Main, tok han den italienske universitetsopptakskompetanseutdannelse ved et *Liceo Classico* i Lecce. Viva studerte deretter filosofi og katolsk teologi ved Det pavelige gregorianske universitet i Roma. 
### Prest
Han ble presteviet den 10. juli 1997 fra biskopen av Nardò-Gallipoli, Vittorio Fusco. Fra 1996 til 1999 var Vincenzo Viva kapellan i Rebibbiafengselet. Etter videre studier oppnådde han en lisensiatgrad i moralteologi fra Det pavelige alfonsiske akademi i 1997 og et diplom i bioetikk fra Instituttet for bioetikk ved Det katolske universitet Sacro Cuore i Roma i 1999. Under studiene i Roma var Viva student ved Almo Collegio Capranica. Han fullførte også en periode ved Universitetet i Fribourg i Sveits.

Viva ble viserektor og lærer ved Det lille seminar i Nardò-Gallipoli bispedømme fra 1999 til 2000 før han ble åndelig leder der. Han var også direktør for bispedømmets kontor for sosial kommunikasjon (2000–2013) og medlem av presterådet og konsulentkollegiet i Nardò-Gallipoli bispedømme (2001–2013). Etter å ha tatt doktorgrad i moralteologi fra Det pavelige Lateranuniversitet i Roma i 2005 med avhandlingen *«Identità e rilevanza: l’argomento teologico-morale in bioetica. Un’indagine storica in prospettiva sistematica»* («Identitet og relevans: Det teologisk-moralske argumentet i bioetikk. En historisk studie fra et systematisk perspektiv»), ble Vincenzo Viva religionslærer ved statens *Liceo Classico G. Galilei* i Nardò (2005–2006), sekretær for Kontoret for bispevisitaser og pastoralt arbeid i menigheten *San Francesco di Paola* i Nardò (2005–2009), og biskoppelig delegat for *Ordo virginum* (2005–2013). Fra 2009 til 2013 var han botskannik ved katedralen i Nardò.

I tillegg til sine pastorale plikter var Viva professor i moralteologi ved *Institutt for religionsvitenskap* (ISSR) i Oria bispedømme (2002–2005), ved *Institutt for religionsvitenskap* (ISSR) i Lecce (2005–2009), ved *Accademia delle Belle Arti di Lecce* (2006–2007), ved *Institutt for religionsvitenskap* (ISSR) i Brindisi (2007–2008) og ved *Det teologiske fakultet i [[Puglia]]* (2006–2013). Fra 2007 underviste Vincenzo Viva ved Det pavelige alfonsiske akademi. I 2010 fullførte han et bioetikkkurs ved *Kennedy Institute of Ethics* ved Georgetown University i Washington, D.C. Videre har Vincenzo Viva vært rektor for det pavelige Collegio Urbano de Propaganda Fide i Roma fra 2013 og professor i moralteologi ved Det pavelige universitet Urbaniana.

### Biskop av Albano
Den 11. juni 2021 utnevnte pave Frans ham til biskop av Albano. Prefekten for Helgenkåringskongregasjonen, kardinal Marcello Semeraro, vigslet ham til biskop den 8. september samme år på Piazza Pia foran katedralen i Albano Laziale. Medvigslene var kardinal Luis Antonio Tagle, prefekt for Kongregasjonen for folkenes evangelisering, og Fernando Tarcisio Filograna, biskop av Nardò-Gallipoli. 

Vincenzo Viva er medlem av redaksjonene i tidsskriftene *«Studia Moralia»* og *«Rivista di scienze religiose»* og bokserien *«Itinerari Etici»*. Han er medlem av den tverrfaglige gruppen *«Neuroscienze e comportamento umano»* og medlem av *Den italienske teologiske forening for studiet av mora*l (ATISM) og *Societas Ethica*. Hans forskning fokuserer på grunnleggende moral, moralteologiens historie, bioetikk og seksualetikk. I tillegg til sine morsmål italiensk og tysk, snakker han engelsk og fransk. Han er forfatter av flere publikasjoner, artikler og oversettelser fra tysk.
## Skrifter (utvalg)
* 
* 
* 
* 
* 
* 
* 

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Kardinal Carlo Confalonieri (1893-1986) *1941
* Kardinal Corrado Ursi (1908-2003) *1951
* Erkebiskop Cosmo Francesco Ruppi (1932-2011) *1980
* Kardinal Marcello Semeraro (1947- ) *1998
* Biskop * Vincenzo Viva* (1970- ) *2021

## Referanser